เปิดบัญญัติ 12 ประการ “โดนัลด์ ทรัมป์”
เปิดบัญญัติ 12 ประการ “โดนัลด์ ทรัมป์” 
30 ม.ค. 2560

ผู้สื่อข่าวรายงานว่า หลังจากที่ นายโดนัลด์ ทรัมป์ เข้ารับตำแหน่งประธานาธิบดีสหรัฐฯ อย่างเป็นทางการ เมื่อวันที่ 20 มกราคม 2560 ที่ผ่านมา ล่าสุดมีคำสั่งประกาศออกมาชุดแรก ซึ่งมีทั้งหมด 12 ฉบับ ดังนี้
1.ชะลอการใช้ เพื่อนำไปสู่การยกเลิกกฎหมายประกันสุขภาพ “โอบามาแคร์”
2.ยับยั้งคำสั่งหรือร่างกฎหมายที่รัฐบาลชุดเก่าเซ็นอนุมัติไว้แต่ยังไม่ผ่านการรับรองจากสภา (รวมถึงเอกสารที่ประธานาธิบดีบารัก โอบามา ลงนามไว้ในช่วงสัปดาห์ท้ายๆ ของการดำรงตำแหน่ง) จนกว่าทรัมป์และรัฐบาลชุดใหม่จะพิจารณาและให้การอนุมัติ
3.ยกเลิกการให้งบสนับสนุนการทำแท้ง
4.ถอดถอนสหรัฐฯ ออกจากการเจรจาและการลงนามในข้อตกลงการค้าเสรีทีพีพี
5 ให้หน่วยงานรัฐระวังการสมัครหรือจ้างงานใหม่ รวมถึงการทดแทนตำแหน่งที่ว่าง ยกเว้น 2 กรณี คือ ตำแหน่งเจ้าหน้าที่ทหาร และ เจ้าหน้าที่รักษาความสงบในกรณีวิกฤติ
6.และ 7.เร่งเดินหน้าโครงการวางท่องส่งน้ำมัน 2 เส้นทาง คือ เส้นดาโกตา แอคเซส และเส้นคีย์สโตน ออยล์
8. เร่งการพิจารณาโครงการในแง่ผลกระทบสิ่งแวดล้อม โดยให้ยืดหยุ่นข้อกฎระเบียบเพื่ออำนวยความสะดวกให้เดินหน้าก่อสร้างโครงการได้เร็วขึ้น
9. คำสั่งให้กระทรวงพาณิชย์จัดทำแผนสร้างความมั่นใจว่า ในโครงการวางท่อและซ่อมแซมท่อส่งน้ำมัน จะต้องใช้เหล็กกล้าหรือวัสดุภายในประเทศสหรัฐฯเองให้ได้มากที่สุด
10.คำสั่งให้กระทรวงพาณิชย์เริ่มใช้กฏเกณฑ์พิจารณาอนุมัติโครงการของผู้ผลิตสินค้าอเมริกันภายใน 60 วัน
11.ให้หน่วยงานที่เกี่ยวข้องเร่งกระบวนการเนรเทศผู้เข้าเมืองผิดกฎหมายและมีคำสั่งให้เพิ่มอัตราจ้างเจ้าหน้าที่ตรวจคนเข้าเมืองและศุลกากรอีก 1 หมื่นตำแหน่ง
และ 12.คำสั่งให้เริ่มแผนการก่อสร้างกำแพงกั้นแนวชายแดนสหรัฐฯ-เม็กซิโกในทันที หน่วยงานที่เกี่ยวข้องต้องไปออกแบบและวางแผนการเงินมานำเสนอ และอนุมัติเพิ่มอัตราเจ้าหน้าที่ดูแลแนวชายแดนเพิ่ม 5,000 ตำแหน่ง